Diari Oficial de la Generalitat Valenciana


Sumari del DOGV 7677, del 14-12-2015 (2015/9462)

Notificació de la sentència dictada en el rotlle d'apel·lació número 597/2015.
------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9462


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 597/2015. [2015/9462]  
María Josefa García Cholvi, lletrada de l'Administració de Justícia de la Secció Desena de l'Audiència Provincial de València, per mitjà d'aquest edicte faig saber que en virtut del que s'ha disposat per la resolució del dia d'avui, dictada en el rotlle d'apel·lació número 000597/2015, dimanant del judici número 001378/2013, del Jutjat d'Instància número 4 de Gandia, s'ha disposat notificar a la persona apel·lada que no ha comparegut en aquesta alçada, que es dirà al final, la sentència dictada en el rotlle esmentat que té l'encapçalament i la dispositiva següents:  
  
«Sentència número 512/2015  
President: José Enrique de Motta García España.  
Magistrades: María Pilar Manzana Laguarda, Ana Delia Muñoz Jiménez.  
València, 7 de setembre de 2015  
La Secció Desena de l'Audiència Provincial de València ha vist, en grau d'apel·lació, les actuacions de modificació de mesures contenciós número 001378/2013, seguides davant del Jutjat d'Instància número 4 de Gandia, entre les parts; d'una, com a part demandant apel·lant, Pedro Olivares Signes, representat per la procuradora Yolanda Benimeli Soria i defés per la lletrada Cristina Sabater Perelló, i d'una altra, com a part demandada, declarada en rebel·lia, María Teresa Reynau Deusa, no compareguda.  
És ponent la magistrada Ana Delia Muñoz Jiménez.  
Dispositiva  
Atés el que s'ha exposat, la Secció Desena de l'Audiència Provincial de València, en nom del rei, ha decidit estimar parcialment el recurs d'apel·lació interposat per la representació de Pedro Olivares Signes contra la sentència dictada pel Jutjat de Primera Instància número 4 de Gandia, de data 24 de febrer de 2015, en les actuacions número 1378/2013, i disposa:  
Primer. L'atribució de l'ús del domicili familiar i parament domèstic que es va fer a l'esposa María Teresa Reynau Deusa i a la filla en la sentència de separació de data 14 de novembre de 2005, per remissió al que disposa la interlocutòria de mesures provisionals de data 4 d'octubre de 2005, es limita temporalment a tres mesos des de la data de la notificació d'aquesta sentència.  
Segon. Es mantenen la resta de pronunciaments de la sentència recorreguda.  
Tercer. No es fa imposició de les costes causades en aquesta alçada.  
Quant al dipòsit consignat per a recórrer, se'n declara la devolució.  
  
Contra aquesta resolució es pot interposar un recurs de cassació per interés cassacional sempre que concórreguen les causes i es complisquen les exigències de l'article 477 de la Llei d'Enjudiciament Civil i, si és el cas, i acumuladament amb l'anterior, un recurs extraordinari per infracció processal, en un sol escrit, davant d'aquesta sala, en el termini de 20 dies, comptats des de l'endemà de la notificació, adjuntant el dipòsit preceptiu per a recórrer establit en la disposició addicional 15a de la Llei Orgànica 1/2009, de 3 de novembre; llevat que tinga reconegut el dret a l'assistència jurídica gratuïta.  
Aquesta és la nostra sentència, de la qual es portarà un certificat al rotlle, que pronunciem, manem i firmem.»  
  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, amb la fixació prèvia d'aquest edicte al tauler d'anuncis d'aquesta Secció Desena i la publicació en el Diari Oficial de la Comunitat Valenciana, expedisc aquest edicte.  
  
València, 18 de novembre de 2015.- La lletrada de l'Administració de Justícia: María Josefa García Cholvi.